Diari Oficial de la Generalitat Valenciana


Sumari del DOGV 6040, del 22-06-2009 (2009/7129)

RESOLUCIÓ de 16 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre la Generalitat i l'Associació per al Foment del Comerç Electrònic Empresarial (ANETCOM) per a la realització d'actuaciones en el marc de l'Addenda Pime Digital 2007, del Pla Avança.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7129


Data del document
:   16-06-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Justícia i Administracions Públiques
    * promoció del comerç
    * petita i mitjana empresa
    * distribució comercial
    * associació
    * venda a distància
    * distribuïdor comercial
    * informàtica aplicada
    * telemàtica
    * cooperació administrativa

RESOLUCIÓ de 16 de juny de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni de col·laboració entre la Generalitat i l'Associació per al Foment del Comerç Electrònic Empresarial (ANETCOM) per a la realització d'actuaciones en el marc de l'Addenda Pime Digital 2007, del Pla Avança. [2009/7129]
La Generalitat i l'Associació per al Foment del Comerç Electrònic Empresarial (ANETCOM) han subscrit, després de la tramitació prèvia reglamentària, el 26 de maig de 2008, el Conveni de col·laboració per a la realització d'actuaciones en el marc de l'Addenda Pime Digital 2007, del Pla Avança.
En compliment del que establix l'Acord de 8 de maig de 2009, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0741/2009, i que figura com a annex d'esta resolució.
València, 16 de juny de 2009.- El director general de Relacions amb les Corts i Secretariat del Consell. Ángel Mompó Romero.
Conveni de col·laboració entre la Generalitat i l'Associació per al Foment del Comerç Electrònic Empresarial (ANETCOM) per a la realització d'actuacions en el marc de l'Addenda Pime Digital 2007, del Pla Avança
València, 26 de maig de 2009
Reunits
D'una banda, Paula Sánchez de León Guardiola, consellera de Justícia i Administracions Públiques, qui actua en nom i representació de la Generalitat, de conformitat amb l'article 28, lletres c), g) i ll), de la Llei 5/1983, de 30 de desembre, del Consell, i 2n.2 del Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim jurídic i pressupostari dels convenis que subscriga la Generalitat Valenciana, i facultada expressament per a la firma del present conveni per acord del Consell, de 8 de maig de 2009.
I d'una altra, José-Luis Colvée Millet, en nom i representació de l'Associació per al Foment del Comerç Electrònic Empresarial (d'ara en avant, ANETCOM), com a director general -conforme al vigent article 28 dels estatuts de l'associació-, càrrec que li va ser conferit en les reunions de l'Assemblea General I Junta Directiva celebrades el 2 d'octubre de 2001, segons consta en les actes i amb delegació de firma del president de l'associació, en virtut del que disposa l'article 20.2 dels estatuts de l'associació.
Exposen
El 23 de novembre de 2007 es va subscriure, entre altres, l'Addenda al Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Programa PIME Digital (d'ara en avant, Addenda Pime Digital 2007), en l'àmbit del Pla Avança, amb una vigència fins al 23 de novembre de 2009, després de la subscripció, el 21 de novembre de 2008, de l'acord per a la seua pròrroga fins aquella data.
Les Actuacions 1 (de Competic a la creació d'Entorns Productius Avançats), 4 (Cluster de l'Hipersector TIC de la Comunitat Valenciana) i 6 (Promoció, Difusió i Comunicació) de l'Addenda Pime Digital 2007, preveuen una sèrie d'objectius l'eficient consecució dels quals requerixen de la col·laboració directa de la societat civil, a través d'organitzacions del tercer sector vinculades a les TIC i al foment de la societat de la informació i del coneixement en la Comunitat Valenciana, especialment entre les pimes.
El finançament de les actuacions esmentades, per import global de 435.000,00 euros, correspon íntegrament al Ministeri d'Indústria, Turisme i Comerç i la seua execució material és competència i responsabilitat de la Generalitat, a través de la Direcció General de Modernització de la Secretaria Autonòmica d'Administracions Públiques de la Conselleria de Justícia i Administracions Públiques, encara que la seua concreció material pot dur-se a terme directament o a través de qualsevol institut jurídic de relació amb tercers previst en la legislació aplicable.
El període de vigència previst en l'Addenda Pime Digital 2007 per a l'execució de les diverses actuacions que relaciona, comprén des del 23 de novembre de 2007 fins a la mateixa data de 2009, la qual cosa habilita la contracció al seu càrrec, de les despeses produïdes entre 2007-2009. A més, cal afegir, tal i com recorda la pròpia addenda, que el període de vigència cal entendre'l sempre emmarcat dins del que assenyala el Conveni subscrit el 27 de juliol de 2006, és a dir, fins a 31 de desembre de 2010.
La Generalitat i ANETCOM despleguen des de fa quatre anys, a través dels corresponents convenis de col·laboració, actuacions conjuntes en matèria de dinamització de la immersió tecnològica i en coneixement de les pimes de la Comunitat Valenciana. Cada una d'estes dues entitats, en la respectiva representativitat que ostenten, institucional i social, pretenen contribuir eficientment a la consecució dels objectius assenyalats en l'estratègia de la Comissió Europea, la iniciativa i2010, i convertir la nostra Comunitat en una economia competitiva a partir de l'ús intel·ligent de les tecnologies de la informació i la comunicació (TIC).
Així, doncs, ANETCOM es constituïx en un instrument de la societat civil i emprenedora, en col·laboració amb la Generalitat -la qual forma part dels seus òrgans de direcció i govern-, que contribuïx en gran manera a la consecució dels objectius de consolidació de la societat del coneixement a la Comunitat Valenciana, en especial, entre les pimes.
La Generalitat i ANETCOM estimen, per tot això, necessari prosseguir amb l'acció conjunta de col·laboració entre ambdues entitats, tant per a refermar allò que s'ha aconseguit fins al moment i sobre això aconseguir cotes superiors i òptimes d'immersió tecnològica i en coneixement de les nostres pimes, com per a complir eficient a les obligacions consignades en l'esmentada addenda subscrita per la Generalitat amb el Ministeri d'Indústria, Turisme i Comerç.
Amb estes mesures i accions, a més, s'enfortix el mercat comú europeu, la Unió Europea, la política de competitivitat, inclusió i ocupació dissenyada per les seues institucions i, fonamentalment, s'alinea la nostra Comunitat amb la iniciativa estratègica i2010, de la Comissió Europea.
Segons la clàusula sisena ("Contractes, convenis i altres acords per a l'execució del Conveni), del Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla Avança, de 27 de juliol de 2006, i del qual és causa l'addenda esmentada, "el responsable d'execució de cadascuna de les actuacions establirà els contractes, convenis, acords, etc., necessaris per a la seua execució, en la part finançada per les Administracions Públiques (?).
Assenyala, a més, dita clàusula, que "especialment, i per a l'execució material de les actuacions que s'hi preveuen, la Generalitat de la Comunitat Valenciana podrà subscriure els convenis pertinents amb la Fundació de la Comunitat Valenciana Oficina Valenciana per a la Societat de la Informació (Fundació OVSI), així com amb l'Associació per al Foment del Comerç Electrònic Empresarial (ANETCOM), entitats sense finalitats lucratives, les quals pretenen fins d'interés general tecnològic TIC, tant de caràcter global per a la societat valenciana, com, específicament, per a les pimes de la Comunitat Valenciana. A l'efecte, l'administració de la Generalitat podrà transferir fons a la Fundació OVSI o a l'associació ANETCOM, a fi de que estes contracten o establisquen convenis o acords destinats a l'execució de les actuacions previstes en este Conveni. En tot cas, els contractes que s'establisquen per les dites entitats en l'àmbit d'este Conveni, hauran de complir els principis de publicitat i concurrència que regixen la contractació administrativa; i que s'assenyalen en l'article 11 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny", avui en dia substituït per la Llei 30/2007, de 30 d'octubre, de Contractes del Sector Públic, que, a més, configura ANETCOM com poder adjudicador, segons el seu article 3.3.C.
L'ajuda regulada i concedida en el present conveni no precisa notificació o comunicació a la Comissió Europea, d'acord amb l'article 3.4 del Decret 147/2007, de 7 de setembre, del Consell, per no ser-li aplicable l'article 87.1 del Tractat de la Comunitat Europea, en concret, per no suposar avantatge econòmic per a determinada empresa en el mercat, ni afavorir determinades produccions, ni afectar els intercanvis comercials, ja que ANETCOM destinarà aquella ajuda a prestar béns i servicis de naturalesa tecnològica -normalment mitjançant la subcontractació d'acord amb la legislació general de subvencions i de contractació- a les pimes en general, sense cap discriminació, amb transparència, concurrència i, si fa el cas, amb aplicació de criteris objectius de selecció, i sense afavorir a determinades empreses o produccions. Per això, no hi ha la possibilitat de falsejament de la competència.
En conseqüència, de conformitat amb el susdit, en compliment dels mandats consignats en l'article 19 de l'Estatut d'Autonomia de la Comunitat Valenciana, i amb la finalitat última de continuar contribuint a la consolidació de la societat tecnològica i del coneixement entre les pimes de la Comunitat Valenciana, ambdues parts acorden la formalització del present Conveni amb plena subjecció a la vigent Llei 38/2003, de 17 de novembre, General de Subvencions, al seu Reglament de desplegament, aprovat pel Reial Decret 887/2006, de 21 de juliol, i la resta de normativa de pertinent aplicació, i conforme amb les següents
Clàusules
Primera. Objecte del conveni
El present conveni té com a objecte la regulació de les relacions entre la Generalitat i ANETCOM per a l'execució i desplegament de les Actuacions 1 (De Competic a la creació d'Entorns Productius Avançats), 4 (Cluster de l'Hipersector TIC de la Comunitat Valenciana) i 6 (Promoció, Difusió i Comunicació) de l'Addenda Pime Digital 2007 (el contingut de la qual -als efectes del present conveni- s'arreplega en l'annex I), en els termes i amb el detall que s'expressa en les dues clàusules següents.
Segona. Activitats finançables
Les activitats que poden resultar finançades segons este conveni han d'haver sigut realitzades per ANETCOM dins del període de vigència a què es referix l'Addenda Pime Digital 2007, prorrogada mitjançant un acord subscrit per les parts, el 21 de novembre de 2008; i dins del dit límit temporal, hauran de trobar-se incloses dins dels apartats següents, per a cada un dels quals s'indica el contingut substancial així com la referència a l'actuació concreta de l'Addenda Pime Digital 2007 a la que es vinculen i en la que es consigna el seu detall:
a) Activitats de suport a les Pimes en el seu avanç des de la fase de "Presència en Internet", pròpia de COMPETIC, a la integració de processos de negoci electrònic a través de ferramentes i solucions que permeten la prestació d'estos servicis a través de la xarxa i que integre a l'empresa adherida al projecte en un verdader entorn productiu avançat (Actuació 1, de Competic a la creació d'Entorns Productius Avançats).
b) Activitats de foment del Cluster TIC de la Comunitat Valenciana (Actuació 4, Cluster de l'Hipersector TIC de la Comunitat Valenciana, de l'Addenda Pime Digital 2007), fonamentalment a través del finançament de congressos, seminaris, conferències i esdeveniments d'anàloga significació, tendents a difondre, comunicar i promocionar el sector TIC de la Comunitat Valenciana, així com al conjunt d'agents, tant públics com privats, que puguen o hagen d'integrar el Cluster TIC regional. Així mateix, es finançaran les iniciatives encaminades a l'estructuració del sector TIC valencià, per exemple i a manera enunciativa, l'impuls i creació d'una patronal per al sector TIC valencià. En especial, es finançaran la realització dels Congressos autonòmics del sector TIC de la Comunitat Valenciana.
c) Activitats de promoció, difusió i comunicació, coincident plenament amb el títol de l'Actuació 6 de l'Addenda Pime Digital 2007, i la finalitat de la qual és la de disseminar els avantatges de la societat del coneixement i de l'aplicació de les TIC en l'àmbit empresarial.
Entre les activitats finançables es pot enunciar la celebració de fires, conferències, congressos, seminaris, tallers sectorials, jornades de difusió, fullets divulgatius físics o en format multimèdia, publicacions etc.
Tercera. Línies de finançament
1. L'aportació econòmica de la Generalitat per al finançament de les activitats assenyalades en la clàusula anterior és de 435.000,00 euros, que s'abonarà amb càrrec a sengles línies de subvenció de capítols 4 i 7 del programa pressupostari 45.80.51.198.59 "Administració i Societat de la Informació" del pressupost de la Generalitat corresponent a l'exercici 2009, segons el detall que s'enuncia a continuació:
a) 185.000 euros, amb càrrec a l'aplicació econòmica 82.69.85.544.29.8 T7093, denominació de la línia Conveni Generalitat-ANETCOM per a PIME Digital (Conveni PLA AVANÇA)-ANETCOM, el qual finançarà les activitats previstes en la lletra a), de la clàusula anterior.
b) 250.000 euros, amb càrrec a l'aplicació econòmica 48.45.64.624.48.7 T7092, denominació de la línia Conveni Generalitat-ANETCOM per a PIME Digital (Conveni PLA AVANÇA)-ANETCOM Funcionament, que finançarà les activitats previstes en les lletres b) i c), de la clàusula anterior.
2. El finançament de les actuacions assenyalades en la lletra b) del número 1, anterior, de la present clàusula recaurà sobre les despeses de personal, corrents, d'explotació i funcionament en què incórrega ANETCOM en desplagar-les i executar-les.
S'entendrà per "despeses corrents, d'explotació i de funcionament", als efectes del present conveni, qualsevol dels conceptes i articles, en sentit ampli, que vénen arreplegats en el capítol G2 (compra de béns corrents i despeses de funcionament) i, si fa el cas, en el capítol G3 (despeses financers), de l'annex II (Pressupostos de la Generalitat 2009 - Classificació econòmica de l'estat de despeses) de l'Orde de 26 de juny de 2008, de la Conselleria d'Economia, Hisenda i Ocupació, per la qual es dicten les normes per a l'elaboració del pressupost de la Generalitat per a l'exercici 2009 (DOCV núm. 5796, de l'1 de juliol de 2008, pàgines 69310 i següents, sense perjuí del paràgraf següent.
Així mateix, s'entendran subvencionables les despeses de personal d'ANETCOM (sous i salaris, indemnitzacions i gratificacions personals i altres pagaments de personal, Seguretat Social a càrrec d'ANETCOM, altres despeses socials, etc.), en la mesura que els dits recursos humans s'hagen destinat a les actuacions referides.
Es podran entendre incloses dins de l'esmentat concepte de "despeses corrents, d'explotació i de funcionament" també els referits, fonamentalment, en el Grup 6 (Compres i despeses), de la quarta part (quadre de comptes), del pla general de comptabilitat, aprovat pel Reial Decret 1514/2007, de 16 de novembre (BOE núm. 278, del 20 de novembre), o, si fa el cas, del Pla General de comptabilitat de menudes i mitjanes empreses, aprovat pel Reial Decret 1515/2007, de 16 de novembre (BOE núm. 279, del 21 de novembre), sempre que els comptes i subcomptes que allí s'enuncien siguen susceptibles de ser subvencionats d'acord amb la legislació de subvencions vigent.
3. Les presents actuacions i aportacions són de finançament íntegre del Govern d'Espanya, a través del Pla Avança del Ministeri d'Indústria, Turisme i Comerç, Addenda Pime Digital 2007, per la qual cosa els imports consignats en les línies de subvenció esmentades al principi de la present clàusula, constituïxen fons finalistes en la seua integritat, aplicats en els termes del present conveni de desplegament d'aquella addenda.
4. La present subvenció és compatible amb altres subvencions, ajudes, ingressos o recursos per a la mateixa finalitat, procedents de qualssevol Administracions o ens públics o privats, nacionals, de la Unió Europea o d'organismes internacionals, sempre que entre totes no superen el cost de les activitats finançades amb elles.
Quarta. Direcció tècnica
ANETCOM, per a l'execució i desplegament de l'objecte inclòs en el present conveni, se subjectarà a les directrius tècniques emanades de la Direcció General de Modernització de la Conselleria de Justícia i Administracions Públiques.
Cinquena. Justificació i règim jurídic de la subvenció
1. ANETCOM es compromet a acreditar la realització de l'objecte d'este conveni mitjançant la presentació d'una memòria tècnica detallada justificativa de la realització de les activitats descrites en la clàusula segona. ANETCOM, així mateix, quedarà obligada a realitzar la justificació que acredite el compliment de les activitats subvencionades, fins al 23 de novembre de 2009, en els termes i abast assenyalats en l'actual clàusula.
2. Per a la justificació de la subvenció s'aplicarà el que preveu l'article 74 del Reglament de la Llei General de Subvencions, aprovat pel Reial Decret 887/2006, de 21 de juliol, açò és "Compte justificatiu amb aportació d'informe d'auditor".
L'abast del dit compte s'estendrà a la revisió i supervisió dels estats comptables, factures i la resta de documents acreditatius de transaccions o negocis jurídics i de les activitats realitzades per ANETCOM en compliment d'este Conveni, que permeten obtindre la imatge fidel d'allò que s'ha actuat, així com la seua adequació a l'objecte del mateix. En particular, ANETCOM queda obligada a portar comptes separats, com a mínim, per cada una de les actuacions assenyalades en la clàusula segona, que permeten identificar els diferents moviments i estats comptables que es referisquen a les activitats objecte del conveni.
El contingut de la memòria econòmica abreviada, amb el desglossament assenyalat per parts, serà el mínim arreplegat en l'article 74.5 del mencionat Reglament. La revisió del compte justificatiu serà dut a terme per l'auditor sotmés a la Llei 19/1988, de 12 de juliol, d'Auditoria de Comptes, que haja realitzat les auditories d'ANETCOM, o, si no n'hi ha, serà el designat per la Direcció General de Modernització.
Segons el que establix el número 3 de l'article 74 del Reglament de la Llei General de Subvencions, la despesa derivada de la revisió del compte justificatiu tindrà la condició de despesa subvencionable en la seua totalitat.
3. El lliurament de les quantitats fixades en este Conveni es realitzarà d'acord amb el que establix l'art. 47 bis del text refós de la Llei d'Hisenda Pública de la Generalitat, en els termes següents:
a) Per a la línia de subvenció de capítol 7 podrà avançar-se, a petició de la beneficiària de la subvenció, un 15% de l'import global de cada una d'aquelles, prèvia presentació de l'oportú aval bancari per import del pagament que s'anticipa.
b) Per a la línia de subvenció de capítol 4 el règim de pagament serà el següent:
- El 40% de l'import total de la línia de subvenció es lliurarà immediatament una vegada firmat este Conveni per ambdues parts, prèvia presentació d'aval bancari per import del pagament que s'anticipa.
- El 20% de l'import total de la línia de subvenció es lliurarà després de l'aportació i comprovació de la documentació justificativa de l'efectiva i correcta aplicació de la suma lliurada a l'objecte previst en el present Conveni.
- El 40% restant de l'import total de la línia de subvenció es lliurarà a ANETCOM una vegada es justifique pel beneficiari el compliment del convingut.
4. S'inclouen expressament com a despeses subvencionables, d'acord amb l'article 31.7 de la Llei 38/2003, de 17 de novembre, General de Subvencions, les despeses financeres, d'assessoria jurídica o financera, els notarials i registrals, els pericials per a la realització dels projectes subvencionats i els d'administració específics, així com els de garantia bancària, sempre que estiguen directament relacionats amb les activitats subvencionades i siguen indispensables per a l'adequada preparació o execució d'estes.
Els tributs seran també subvencionables quan el beneficiari de la subvenció els haja abonat efectivament. En cap cas es consideren despeses subvencionables els impostos indirectes quan siguen susceptibles de recuperació o compensació.
Els costos indirectes podran imputar-se pel beneficiari a les activitats subvencionades en la part que raonablement corresponga d'acord amb les normes vigents i els principis generalment admesos en matèria de comptabilitat i, en tot cas, en la mesura que tals costos corresponguen al període en què efectivament es realitzen les activitats, devent, a més, ser explicitats i justificats en l'informe d'auditor quan concórreguen.
Fent ús de l'habilitació consignada en l'article 31.2 de la Llei 38/2003, de 17 de novembre, General de Subvencions, i sense perjuí d'allò que s'ha indicat respecte dels tributs en esta mateixa clàusula, es considerarà despesa realitzada, a més de l'efectivament pagat amb anterioritat a la finalització del període de justificació, també el que, amb tal limitació temporal, s'haja meritat i degudament comptabilitzat d'acord amb criteris de prudència i en aplicació dels principis i normes de comptabilitat abans referits, havent d'incloure's en l'informe d'auditor tals circumstàncies, principis i normes.
5. Amb caràcter general i imperatiu s'aplicarà la Llei 38/2003, de 17 de novembre, General de Subvencions, al present Conveni. Específicament el seu capítol IV, de manera singular els articles 19 i 30, hauran de ser observats per ANETCOM a l'hora de complir les seues obligacions de justificació i tindre dret al cobrament de la subvenció.
Així mateix, en allò no previst expressament en este conveni regirà el que disposa amb caràcter general per als perceptors de subvencions i ajudes públiques en el Text Refós de la Llei d'Hisenda Pública de la Generalitat i en la pròpia Llei 38/2003, de 17 de novembre, General de Subvencions.
6. ANETCOM haurà d'acreditar abans de la firma del present Conveni que es troba al corrent en el compliment de les seues obligacions tributàries i enfront de la Seguretat Social per mitjà de la presentació dels corresponents certificats oficials originals expedits per les respectives entitats o òrgans administratius competents en la matèria, si aquells no obraren ja en poder de la Conselleria de Justícia i Administracions Públiques i mantingueren la seua vigència.
Sisena. Resolució
1. En virtut del que disposa l'article 7.3 del Decret 20/93, de 8 de febrer, el Consell, a través de la Conselleria de Justícia i Administracions Públiques, podrà procedir a la resolució del present Conveni si durant la seua vigència no s'executa la prestació i el seu contingut, d'acord amb les seues prescripcions o si ANETCOM incomplira qualsevol de les seues clàusules o obligacions o destinara les ajudes a fins diferents dels establits.
Així mateix, s'entén incorporat expressament a este Conveni, sense necessitat la seua explicitació literal en el mateix, el contingut dels articles 36 i 37 de la Llei 38/2003, de 17 de novembre, abans mencionada, que amb caràcter bàsic regulen les causes de nul·litat i anul·labilitat de la resolució de concessió i les causes de reintegrament de les quantitats percebudes i l'exigència de l'interés de demora corresponent.
2. Específicament, Si ANETCOM no invertira el total de la subvenció concedida en les actuacions contingudes en este Conveni o no poguera justificar-la en la seua integritat, a més de ser beneficiari tan sols de la quantitat realment invertida i justificada, haurà de reintegrar, així mateix, a la Generalitat els interessos i la resta de quantitats que li exigisca a esta l'administració General de l'Estat per incompliment total o parcial de les obligacions derivades de l'execució de les activitats incloses en les Actuacions 1 (De Competic a la creació d'Entorns Productius Avançats), 4 (Cluster de l'Hipersector TIC de la Comunitat Valenciana) i 6 (promoció, difusió i comunicació) de l'Addenda Pime Digital 2007, en els termes arreplegats en el present conveni.
Setena. Obligacions en la contractació d'ANETCOM
1. ANETCOM, en tant que poder adjudicador segons l'article 3.3.c) de la Llei 30/2007, de 30 d'octubre, de Contractes del Sector Públic, estarà obligada al compliment de les prescripcions de la dita norma que li siguen aplicables, quan vaja a realitzar contractacions amb tercers.
2. Sense perjuí d'allò que s'ha assenyalat en l'anterior apartat, respecte de la subcontractació que regula l'article 29 de la Llei 38/2003 mencionada, ANETCOM haurà d'observar les obligacions que arreplega, establint-se la possibilitat de subcontractar tota l'activitat subvencionada.
Així mateix, segons el que disposa el seu apartat 3.B del dit article, l'autorització de subcontractació competirà per escrit a la Direcció General de Modernització, entenent-se no obstant concedida tàcitament si transcorren deu dies hàbils des de la sol·licitud presentada amb este fi Per ANETCOM, sense que haja rebut resposta de la dita Direcció General.
La sol·licitud d'autorització a què es referix l'anterior paràgraf haurà d'estar acompanyada del text del contracte que vaja a formalitzar-se Per ANETCOM, amb indicació de tots els elements necessaris perquè es puga adoptar motivadament la resolució i, específicament, l'import total de la contractació -amb tots els impostos i despeses inclosos-, la descripció dels servicis a prestar i activitats a realitzar pel subcontractista, així com, quan siga preceptiu en els termes del següent apartat, les tres ofertes que, com a mínim, s'hagen demanat Per ANETCOM, i, si és el cas, l'informe motivat justificatiu de la selecció d'una d'elles, quan no recaiga en la proposta econòmica més avantatjosa.
3. Conforme a l'article 31.3 de la Llei General de Subvencions mencionada, quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, ANETCOM haurà de sol·licitar com a mínim tres ofertes de diferents proveïdors, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no existisca en el mercat suficient nombre d'entitats que el subministren o presten.
L'elecció Per ANETCOM entre les ofertes presentades, que hauran d'aportar-se en la memòria de justificació, es realitzarà d'acord amb criteris d'eficiència i economia, havent de justificar-se expressament l'elecció quan no recaiga en la proposta econòmica més avantatjosa.
Vuitena. Comissió de Seguiment
1. A fi d'assegurar un adequat control i seguiment de l'objecte, actuacions, contingut i execució del present Conveni, i sense perjuí de les competències corresponents als òrgans homòlegs previstos en el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla AVANÇA, subscrit el 27 de juliol de 2006, s'establix una Comissió de Seguiment composta per:
a) El director general de Modernització de la Conselleria de Justícia i Administracions Públiques.
b) El cap d'Àrea de Telecomunicacions i Societat de la Informació, de la Direcció General de Modernització, així com Un/a tècnic/a adscrit/a a aquella àrea.
c) El director General d'ANETCOM.
d) La directora-adjunta a la Gerència, d'ANETCOM.
e) Un tècnic o una tècnica d'ANETCOM, que exercisca les seues funcions en el desplegament de la Iniciativa CompeTIC.
2. Seran funcions de la Comissió de Seguiment:
a) Realitzar la supervisió, seguiment i avaluació material i financera dels treballs i accions previstos en el present Conveni.
b) Interpretar el contingut del present Conveni i la seua aplicació.
c) Qualssevol altres que s'encaminen al compliment d'este Conveni o al seu desenrotllament, d'acord amb els interessos de les parts.
3. Específicament, la Comissió de Seguiment vetlarà pel compliment del present Conveni en els termes establits especialment en les clàusules primera, segona i quarta.
Nou. Integració en els sistemes d'informació de la Direcció General de Modernització
ANETCOM desplegarà quadres de comandament avançats que permeten obtindre de manera fidel, àgil, senzilla, gràfica, multidimensional i completa la informació relativa a les actuacions finançades, actualitzant-la periòdicament i que permeta en tot moment la plena integració de la dita informació dins dels sistemes d'informació de la Direcció General de Modernització.
Deu. Informació, documentació i revisió de les activitats
La Direcció General de Modernització podrà requerir d'ANETCOM en qualsevol de les fases del Conveni la informació i documentació que estime convenient en relació amb les activitats finançades, a fi de comprovar el regular compliment de les mateixes així com de l'execució del Conveni.
Tota la documentació generada per la realització del Conveni estarà a disposició de la Intervenció General de la Generalitat i de la Sindicatura de Comptes, així com dels òrgans de control homònims de l'administració General de l'Estat, sense perjuí d'altres controls legalment pertinents.
Conforme amb el que disposa el Conveni Marc de Col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla AVANÇA, subscrit el 27 de juliol de 2006, es retrà compte de l'execució del present Conveni i de les seues propostes de modificació o revisió, al delegat o a la Comissió Bilateral previstos en aquell, segons corresponga.
Onze. Disponibilitat del contingut d'este conveni i dels seus resultats com a demostradors, per a la seua difusió.
El contingut d'este conveni podrà ser utilitzat per la Conselleria de Justícia i Administracions Públiques, per qualsevol dels Seus òrgans superiors o directius, pel Ministeri d'Indústria, Turisme i Comerç i Per ANETCOM per a altres iniciatives, projectes, convenis i tots aquells actes i esdeveniments que suposen un bon ús d'ell.
Dotze. Referències a les administracions i a ANETCOM
En totes les activitats que s'exercisquen en execució d'este conveni s'haurà d'incloure, quan corresponga:
1) La menció de l'execució de la Generalitat, el seu logotip institucional, així com a la pàgina web www.gva.es.
2) La menció del finançament del Ministeri d'Indústria, Turisme i Comerç, el seu logotip, el del Pla AVANÇA i la direcció de la pàgina web d'este, www.planavanza.es.
3) Si fa el cas, els logotips corresponents al finançament de les activitats i projectes amb càrrec als Fons FEDER.
4) El Logotip d'ANETCOM i, si fa el cas, els corresponents a les activitats i projectes finançats.
En l'annex II s'arrepleguen els logotips corresponents d'obligada presència.
Tretze. Entrada en vigor i duració
El present conveni començarà a produir efectes a partir de la data de la seua firma i tindrà una vigència igual a la de l'Addenda Pime Digital 2007 de la que porta causa i és execució material, i pel temps d'esta última, inclosa la pròrroga acordada per les parts en data 21 de novembre de 2008.
Així mateix, el Conveni s'extingirà per les altres causes legalment previstes i, en especial, per la ineficàcia sobrevinguda o incompliment del conveni o altres causes d'invalidesa.
Catorze. Règim jurídic
El present conveni és de caràcter administratiu i es considera inclòs en l'article 4.1.d) de la Llei 30/2007, de 30 d'octubre, de Contractes del Sector Públic, queda, per tant, fora del seu àmbit d'aplicació, sense perjuí de l'observança dels principis de dita Llei per a resoldre els dubtes i llacunes que puguen presentar-se, i es regirà per les seues pròpies clàusules i, supletòriament, per les normes generals del dret administratiu.
A més, el present Conveni queda subjecte a la regulació continguda en el Decret 20/1993, de 8 de febrer, del Govern Valencià, pel qual es regula el Registre de Convenis i s'establix el règim juridicopressupostari dels convenis que subscriga la Generalitat Valenciana, així com en la resta de normativa aplicable.
La resolució de les controvèrsies que pogueren plantejar-se sobre la interpretació i execució del present conveni hauran de resoldre's de mutu acord entre les parts, a través de la Comissió de Seguiment prevista en el mateix i, si fa el cas, dels seus firmants.
I, en prova de conformitat, firmen el present conveni, per duplicat i en el lloc i la data assenyalats en l'encapçalament.
La consellera de Justícia i Administracions Públiques: Paula Sánchez de León Guardiola
El director general d'ANETCOM: José-Luis Colvée Millet
Annex I
Contingut aplicable al present acord de les actuacions 1 (de Competic a la creació d'entorns productius avançats), 4 (Cluster de l'Hipersector TIC de la Comunitat Valenciana) i 6 (Promoció, Difusió i Comunicació) de l'Addenda Pime Digital 2007, subscrita el 23 de novembre de 2007, en desplegament del Conveni marc de col·laboració entre el Ministeri d'Indústria, Turisme i Comerç i la Generalitat de la Comunitat Valenciana per al desplegament del Pla Avança
Actuació 1. De Competic a la creació d'entorns productius avançats
Descripció i objectius que pretenen aconseguir-se en el desplegament de l'actuació
A través d'accions d'impuls tecnològic TIC, es vol incrementar la incorporació a les Pimes de la Comunitat Valenciana en la societat tecnològica i del coneixement i promoure l'evolució del Projecte COMPETIC cap a un nou entorn, l'entorn productiu avançat (AU).
L'actuació pretén continuar amb el desplegament quantitatiu del Projecte COMPETIC i iniciar una segona fase del mateix (COMPETIC-EPA). Amb això, s'avança des d'una fase de "Presència en Internet", pròpia de COMPETIC, a la "integració de processos de negoci electrònic" a través de ferramentes i solucions que permeten la prestació d'estos servicis a través de la xarxa (portfoli de servicis avançats) i que integre a l'empresa adherida al projecte en un verdader entorn productiu avançat (COMPETIC-EPA).
Així mateix, per a les labors de promoció, difusió i formació, es proposa el manteniment d'una xarxa permanent d'Agents de Desplegament Tecnològic (ADT's) i la creació d'una xarxa d'assessoria i assistència especialitzada en noves tecnologies i la seua aplicació en la millora dels processos de producció i gestió, especialment centrada en PIME's.
Com a objectius, es fixen:
- Mantindre la xarxa d'Agents de Desplegament Tecnològic empresarial (9 agents).
- Aconseguir la subscripció o adhesió de, com a mínim, 3.000 Pimes i 60 associacions al servici de directori electrònic (TodoCV) de CompeTIC.
- Incrementar el nombre de Xecs COMPETIC per a l'accés a Internet: 100 PIMES.
- Aconseguir l'adhesió de 200 ajuntaments a COMPETIC, adhesió que comporta compromís de participació activa en el mateix i identificació de l'Agent de Desplegament Local per a la difusió i dinamització del projecte en la localitat.
- Crear i publicar 1.000 pàgines web d'empreses adherides a COMPETIC.
- Impulsar i dinamitzar la plataforma de benchmarking per a Pime's.
- Mantindre i ampliar el catàleg de servicis on line i l'oferta de solucions tecnològiques avançades sectorials (COMPETIC-EPA).
2. Mesurament amb indicadors al final del desplegament
- Quadre de comandaments de COMPETIC, amb actualització diària, i que incorporarà les activitats dels ADT's.
- Nombre d'empreses incorporades a la Plataforma COMPETIC-EPA, sectors incorporats i disseminació geogràfica del projecte.
- Empreses usuàries de la plataforma de Benchmarking i seguiment de l'estratègia marcada en la plataforma.
- Accions de formació i difusió dutes a terme en el període.
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.
Actuació 4. Cluster de l'Hipersector TIC de la Comunitat Valenciana
Descripció i objectius que pretenen aconseguir-se en el desplegament de l'actuació
Es tracta d'afavorir la creació d'estructures organitzatives, cooperatives i associatives entre les empreses de l'hipersector TIC de la Comunitat Valenciana, per a aconseguir la millora de la seua posició competitiva, el seu accés a nous mercats, el seu accés i aprofitament eficient de recursos d'alt cost, l'increment de la innovació i del desplegament tecnològic en la Comunitat.
Per a això, s'establixen els següents objectius:
- Crear una estructura de suport a la consolidació i la competitivitat de l'hipersector (CLUSTER TIC de la Comunitat Valenciana) i aconseguir l'adhesió d'un mínim de 100 empreses o entitats
- [?].
Mesurament amb indicadors al final del desplegament
- Les activitats d'estudi previ, congrés inaugural, creació de l'estructura, consultoria per al desenrotllament de l'estratègia de l'Associació (Cluster).
- El nombre d'empreses adherides al CLUSTER.
- [?].
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.
Actuació 6. Promoció, difusió i comunicació
Descripció i objectius que pretenen aconseguir-se en el desplegament de l'actuació
S'exerciran activitats de difusió, promoció i comunicació dels avantatges de la Societat de la Informació i del Coneixement i de l'aplicació de les TIC en l'àmbit empresarial, i per a sectors específics.
L'objectiu és la creació d'un entorn favorable per a la incorporació de les TIC en els processos empresarials i d'acostar les tecnologies a l'empresariat en un marc favorable.
Les actuacions previstes comporten una línia editorial orientativa i de consulta sobre la matèria, jornades de difusió, presència en fires, tallers, etc.
Mesurament amb indicadors al final del desplegament
En la pràctica, els objectius són
- Realitzar publicacions i accions de difusió i comunicació
- La fitxa de qualitat i dels resultats de les accions de difusió i comunicació.
Per a poder fer un seguiment efectiu dels indicadors i poder ajustar les accions a les oportunitats detectades, el Ministeri aportarà les ferramentes i qüestionaris necessaris per a este fi.
ANNEX II / ANEXO II
LOGOTIPS / LOGOTIPOS